## Odluka o izmjenama i dopunama Odluke o osnivanju Nacionalnog vijeća za elektroničko poslovanje

### NN 87/2012 (30.7.2012.), Odluka o izmjenama i dopunama Odluke o osnivanju Nacionalnog vijeća za elektroničko poslovanje

VLADA REPUBLIKE HRVATSKE

2007

Na temelju članka 24. stavaka 1. i 3. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 26. srpnja 2012. godine donijela

ODLUKU

O IZMJENAMA I DOPUNAMA ODLUKE O OSNIVANJU NACIONALNOG VIJEĆA ZA ELEKTRONIČKO POSLOVANJE

I.

U Odluci o osnivanju Nacionalnog vijeća za elektroničko poslovanje (»Narodne novine«, br. 96/2010 i 78/2011) i klase: 650-01/10-02/01, urbroja: 5030116-11-3 od 7. srpnja 2011. godine, u točki III. iza alineje pet dodaje se alineja šest koja glasi:

»– formiranje Nacionalnog višedioničkog foruma za e-Račun kao radnog tijela Nacionalnog vijeća.«.

II.

Iza točke III. dodaje se točka III.a koja glasi:

»III. a

Predsjedatelja i supredsjedatelja Nacionalnog višedioničkog foruma za e-Račun imenuje ministar nadležan za gospodarstvo.

Članove Foruma određuje Nacionalno vijeće iz svojih redova i iz redova vanjskih stručnjaka.«.

III.

Točka IV. mijenja se i glasi:

»IV.

U sastav Nacionalnog vijeća imenuju se sljedeći članovi:

1. Vedran Kružić, pomoćnik ministra gospodarstva;

2. Ema Culi, Ministarstvo gospodarstva;

3. Dijana Dimov, Ministarstvo gospodarstva;

4. Jan Sulik, Ministarstvo gospodarstva;

5. Stipe Marinović, Ministarstvo gospodarstva;

6. Ivančica Urh, Ministarstvo mora, prometa i infrastrukture;

7. mr. sc. Zvonko Sedmak, Ministarstvo financija-Porezna uprava;

8. Leda Lepri, Ministarstvo uprave;

9. Jasminka Keser, Ministarstvo poduzetništva i obrta;

10. Blaž Sviličić, Agencija za komercijalnu djelatnost d.o.o., Zagreb;

11. Dunja Jurica, predsjednica Uprave Agencije za podršku informacijskim sustavima i informacijskim tehnologijama;

12. Marijana Gašpert, Financijska agencija;

13. prof. dr. sc. Damir Kalpić, Fakultet elektrotehnike i računarstva Sveučilišta u Zagrebu;

14. dr. sc. Ivan Magdalenić, Fakultet organizacije i informatike u Varaždinu Sveučilišta u Zagrebu;

15. prof. dr. sc. Željko Panian, Ekonomski fakultet Sveučilišta u Zagrebu;

16. prof. dr. sc. Vedran Batoš, Sveučilište u Dubrovniku;

17. Igor Škevin, tajnik udruženja za informacijske tehnologije – Centar za informatiku i statistiku, Hrvatska gospodarska komora;

18. Irena Jolić Šimović, Hrvatska udruga poslodavaca;

19. dr. Zoran Bohaček, direktor Hrvatske udruge banaka;

20. Branko Banda, Hrvatska obrtnička komora;

21. Ivica Mudrinić, predsjednik Nacionalnog vijeća za konkurentnost;

22. mr. sc. Vlado Pribolšan, CARNet;

23. prof. dr. sc. Slavko Vidović, direktor društva INFODOM d.o.o. za telematiku, trgovinu i građenje.

24. mr. sc. Tin Matić, odvjetnik;

25. prof. dr. sc. Diana Šimić, predsjednica Inicijative za E-jugoistočnu Europu;

26. Darko Gulija, Hrvatska udruga korisnika otvorenih sustava (HrOpen);

27. Ranko Smokvina, tvrtka InfoExpert, voditelj projekta eRačun za Republiku Hrvatsku;

28. mr. sc. Bruno Grubešić, Hrvatska agencija za malo gospodarstvo;

29. Dražen Ljubić, Zavod za sigurnost informacijskih sustava.«.

IV.

U točki V. riječi: »Ema Culi, ravnateljica u Ministarstvu gospodarstva, rada i poduzetništva«, zamjenjuju se riječima: »Vedran Kružić, pomoćnik ministra gospodarstva«.

V.

U točki VI. riječi »Suzana Stubičan Ćelić«, zamjenjuju se riječima »Jasminka Barić«.

VI.

Točka IX. mijenja se i glasi:

»IX.

Za rad članova Nacionalnog vijeća ne isplaćuje se naknada.«.

VII.

U cijelom tekstu Odluke riječi: »Ministarstvo gospodarstva, rada i poduzetništva« zamjenjuju se riječima: »Ministarstvo gospodarstva«, u odgovarajućem padežu.

VIII.

Ova Odluka stupa na snagu danom donošenja, a objavit će se u »Narodnim novinama«.

Klasa: 650-01/10-02/01

Urbroj: 5030120-12-1

Zagreb, 26. srpnja 2012.

Predsjednik

Zoran Milanović, v. r.

Odluka, NN 87/2012-2007